Vi viser for flere af graferne ikke de seneste tre dages tal, da de ofte ikke giver et retvisende billede. Det gør de ikke, fordi de fleste af graferne her på siden er optegnet efter prøvedato. Altså hvornår prøven blev taget, patienten blev indlagt, eller personen afgik ved døden. Der er en vis forsinkelse i registreringen af disse data. Derfor vil de seneste tre dages tal altid være lavere end det reelle antal smittede, testede og døde.
Nøgletallene i toppen af siden viser derimod stigningen i totaltallene siden dagen før. En person, der bliver podet mandag, kan godt først få sit svar tirsdag, som så bliver en del af nøgletallene onsdag. Ifølge Statens Serum Institut får man det mest nøjagtige billede af epidemiens udvikling ved at se data på prøvetidspunkterne og ikke først, når de er blevet registreret.